Anne Cathrine Christiansdatter

Anne Cathrine Christiansdatter (1618–1633) var eldste barn av Christian IV av Danmark og hans «hustru til venstre hånd», Kirsten Munk. I 1627 lot han Kirsten Munk og døtrene hennes utnevne til grevinner av Schleswig-Holstein.«Kirsten Munk» 

Anne Cathrine var kong Christians yndlingsbarn, oppkalt etter selveste dronningen, hans første kone som døde i 1612, og han bekymret seg alltid for hva Kirsten Munk kunne finne på for å pine sin eldste datter. Hennes motvilje begrenset seg ikke til å la datteren overleve på restene etter tjenernes måltider, så barnet halvsultet. I 1641 skrev kongen om datteren, som døde åtte år tidligere: «Vi var svært glad i det salige barn (avdøde Anne Cathrine) som Kirsten Munk ikke kunne fordra, fordi det lignet Oss, hvorfor Vi heller ikke torde overlate barnet til henne, for at hun ikke hemmelig skulle gjøre den lille noe ondt. For en gang, hvis Vi ikke hadde hindret det, ville hun ha slått barnet med en jernstang pga en synål som lille Tyra anklaget henne for å ha kassert...»Bodil Wamberg: Christian IV: En mand under indflydelse (s. 164), Gads forlag, 1993, ISBN 978-87-12025634     

Kirsten Munk hatet også kongens sønner fra hans ekteskap, for de var «prinser», mens hennes sønn og flokken av døtre ble regnet som «horeunger» og født i hor. Å gå konstant gravid og hele tiden grue for neste pinefulle fødsel, gjorde henne hysterisk. Kongen var ulykkelig over at hun brukte alle mulige påskudd for å få barna av veien, «at du med behendighet og løgn fikk meg til å sende barna ut av landet, hva som var til stor bekostning for meg og tjente meg til liten reputation (dvs. skjemmet hans omdømme)».Bodil Wamberg: Christian IV: En mand under indflydelse (s. 167)  

Anne Cathrine tilbrakte derfor, i likhet med sine yngre søsken, sine første år på Dalum kloster hos mormoren Ellen Marsvin. Ni år gammel fulgte hun sin mormor og flere av sine søsken til København. Da var hun alt forlovet med den 25 år gamle Frands Rantzau til Rantzausholm,Bøggild-Andersen, C. O.: «Frants Rantzau - kongelig embedsmand» i Dansk Biografisk Leksikon på lex.dk. Hentet 8. mai 2024 fra  som med tiden ble både riksråd, stattholder og senere Danmarks rikshoffmester. 

Ekteskapet ble aldri av, ettersom Rantzau i 1632 etter en fuktig kveld i lag med kongen, druknet i vollgraven på Rosenborg slott. Kongen skal nesten ha druknet selv da han forsøkte å redde svigersønnen, men skal med nød og neppe blitt reddet i land av slottets kjøkkenmester. Angivelig døde Anne Cathrine av sorg;«Rosenborgs voldgrav» mer sannsynlig er det vel at hun døde av småkopper.Laursen, L.: «Anna Cathrine - grevinde» i Dansk Biografisk Leksikon på lex.dk. Hentet 8. mai 2024 fra  

Iallfall døde hun året etter Rantzau, og er gravlagt i krypten i St. Birgittes kapell i Roskilde domkirke, sammen med to av sine yngre søsken som døde som små.Anette Kruse: Roskilde domkirke, Roskilde domkirkes salgsfond, 2003, s. 145, ISBN 87-90043-13-8

 Referanser 

 Eksterne lenker 
 Biografi på Prosjekt Runeberg

Kategori:Kongelige dansker
Kategori:Fødsler i 1618
Kategori:Dødsfall i 1633
Kategori:Slekten Rantzau